ບໍ​ລິ​ສັດ ອິນ​ເຕີ​ເນັດ ຈີນ ກວດ​ສອບ ເງື່ອນ​ໄຂ ແລະ ການ​ຕຳ​ໜິ​ວິ​ຈານ ກ່ຽວ​ກັບ ໄວ​ຣັ​ສ​ໂຄ​ໂຣ​ນາ ໃນ​ຕອນ​ຕົ້ນ ​ຂອງ​ການ​ແຜ່​ລະ​ບາດ
ອົງ​ການ Cyberspace ຂອງ ຈີນ, ເຊິ່ງ​ຄວບ​ຄຸມ​ກົດ​ໝາຍ​ຂໍ້​ມູນ​ໃນ​ອິນ​ເຕີ​ເນັດ, ບໍ່​ໄດ້​ຕອບ​ຕໍ່​ການ​ຂໍ​ຄຳ​ເຫັນ​ໃນ​ວັນ​ອັງ​ຄານ​ວານນີ້.
ສື່ສັງຄົມຕ່າງໆຂອງ ຈີນ ໄດ້ເລີ່ມການກວດກາການອ້າງອີງຕ່າງໆຕໍ່ໄວຣັສໂຄໂຣນາ ແລະ ຄຳເວົ້າທີ່ສຳຄັນທີ່ຕຳໜິວິຈານ ການຮັບມືຂອງລັດຖະບານ ກ່ຽວກັບ ການຕິດຕໍ່ໂຣກ ຢ້ອນກັບໄປເຖິງເດືອນທັນວາ, ອີງຕາມການກ່າວໃນລາຍງານສະບັບນຶ່ງຂອງກຸ່ມ Citizen Lab ເຊິ່ງແມ່ນກຸ່ມຄົ້ນຄວ້າທາງຄອມພິວເຕີ ທີ່ມີຫ້ອງການຕັ້ງຢູ່ນະຄອນ ໂຕຣອນໂຕ ປະເທດ ການາດາ ລາຍງານໄດ້ຄົ້ນພົບວ່າ ແອັບພລີເຄຊັ້ນ ສົ່ງຂໍ້ຄວາມ ຈີນ WeChat, ເຊິ່ງບໍລິສັດ Tencent Holdings Ltd ເປັນເຈົ້າຂອງ ແລະ ແອັບພລີເຄຊັ້ນ YY ຂອງບໍລິສັດ JOYY ໄດ້ລະງັບການລວມລະຫັດຕ່າງໆ ທີ່ລວມມີການຕຳໜິວິຈານປະທານປະເທດ ສີ ຈິ່ນຜິງ, ບັນດາເຈົ້າໜ້າທີ່ໃນທ້ອງຖິ່ນ ແລະ ນະໂຍບາຍຕ່າງໆທີ່ເຊື່ອມໂຍງກັບໄວຣັສດັ່ງກ່າວ ກຸ່ມ Citizen Lab ໄດ້ກ່າວວ່າ ການຄົ້ນພົບຕ່າງໆ, ທີ່ຖືກລວບລວມໃນລະຫວ່າງເດືອນທັນວາ ແລະ ກຸມພາ, ໄດ້ຊີ້ໃຫ້ເຫັນວ່າ ບໍລິສັດທັງຫຼາຍ “ໄດ້ຮັບການແນະນຳຈາກທາງການ” ກ່ຽວກັບ ວິທີທີ່ຈະຈັດການກັບຫົວ ກ່ຽວກັບ ໄວຣັສ ໃນຂັ້ນຕອນຕົ້ນໆຂອງການແຜ່ລະບາດ, ເຊິ່ງຂະຫຍາຍອອກໄປເຖິງຕະຫຼອດໄລຍະການກວດກາ ເງື່ອນໄຂການລະງັບນັ້ນຍັງລວມມີ ຄຳເວົ້າທີ່ບໍ່ເປັນການຕຳໜິວິຈານ ທີ່ກ່ຽວກັບຂ້ອງກັບກົດລະບຽບສາທາລະນະສຸກ ແລະ ທ້ອງຖິ່ນ, ລວມທັງ “ການຫ້າມເດີນທາງ” ແລະ “ການຕິດຕໍ່ຈາກຄົນຫາຄົນ ” ບໍລິສັດ Tencent ແລະ YY ບໍ່ໄດ້ອອກມາຕອບ ສຳລັບການຂໍຄຳເຫັນໃນທັນທີໃນວັນອັງຄານວານນີ້ ບັນດາບໍລິສັດສື່ສັງຄົມ ຈີນ ແມ່ນໄດ້ຖືກບັງຄັບໃຫ້ປະຕິບັດຕາມກົດໝາຍທີ່ເຄັ່ງຄັດ ເຊິ່ງຮຽກຮ້ອງໃຫ້ເຂົາເຈົ້າກວດກາຂໍ້ມູນທີ່ “ທຳລາຍຄວາມໝັ້ນຄົງຂອງສັງຄົມ” ຫຼື ຈັບຜິດລັດຖະບານກາງ, ການຄວບຄຸມຕ່າງໆທີ່ຖືກຮັດກຸມພາຍໃຕ້ທ່ານ ສີ ອົງການ Cyberspace ຂອງ ຈີນ, ເຊິ່ງຄວບຄຸມກົດໝາຍຂໍ້ມູນໃນອິນເຕີເນັດ, ບໍ່ໄດ້ຕອບຕໍ່ການຂໍຄຳເຫັນໃນວັນອັງຄານວານນີ້ ນະໂຍບານການກວດສອບຂອງ ຈີນ ແມ່ນໄດ້ຖືກກວດກາຢ່າງຖີ່ຖ້ວນນັບຕັ້ງແຕ່ການລະບາດຂອງໄວຣັສໄດ້ເລີ່ມຂຶ້ນ ທ່າມກາງການກ່າວຫາຕ່າງໆຈາກປະຊາຊົນຜູ້ໃຊ້ອິນເຕີເນັດ ແລະ ສື່ມວນຊົນໃນທ້ອງຖິ່ນ ທີ່ວ່າເຂົາເຈົ້າອາດປິດບັງຄວາມຮ້າຍແຮງຂອງການລະບາດໃນໄລຍະຕົ້ນໆຂອງມັນນັ້ນ ລາຍງານດັ່ງກ່າວໄດ້ເວົ້າວ່າ ບໍລິສັດ YY ໄດ້ເພີ່ມຄຳເວົ້າທີ່ສຳຄັນ 45 ຄຳໃນບັນຊີດຳພາຍໃນ ສະບັບນຶ່ງ, ລວມທັງ “ໂຣກປອດບວມ ວູຮານ ທີ່ລຶກລັບ,” ແລະ “ຕະຫຼາດອາຫານທະເລ ວູຮານ” ໃນວັນທີ 31 ທັນວາ, ນຶ່ງວັນຫຼັງຈາກ 8 ຄົນ, ລວມທັງ ດຣ ຫຼີ ເວິນຫຼຽງ, ໄດ້ອອກມາເຕືອນ ກ່ຽວກັບ ໄວຣັສໃນກຸ່ມ WeChat ແລະ ໃນເວລາຕໍ່ມາຖືກລົງໂທດໂດຍຕຳຫຼວດ ສຳລັບ “ການແຜ່ກະຈາຍຂ່າວລື ” ທ່ານ ຫຼີ ໄດ້ເສຍຊີວິດຍ້ອນໄວຣັສດັ່ງກ່າວໃນຕົ້ນເດືອນກຸມພາ, ຈົນກໍ່ໃຫ້ເກີດການໄວ້ອາໄລໃນສາທາລະນະຢ່າງກວ້າງຂວາງ ແລະ ມີການຕຳໜິວິຈານພວກເຈົ້າໜ້າທີ່ໃນທ້ອງຖິ່ນທາງອອນໄລນ໌